KOMISSION TIEDONANTOEUROOPAN PARLAMENTILLEEuroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston päätöksen antamiseksi monivuotisesta radiotaajuuspoliittisesta ohjelmasta /* KOM/2012/03 lopullinen - 2010/0252 (COD) */





2010/0252 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston päätöksen antamiseksi monivuotisesta radiotaajuuspoliittisesta ohjelmasta 1. Tausta Päivä, jona ehdotus on toimitettu Euroopan parlamentille ja neuvostolle: (KOM(2010) 471 lopullinen – 2010/0252 COD): || 20. syyskuuta 2010 Päivä, jona Euroopan talous- ja sosiaalikomitea on antanut lausuntonsa: || 16. helmikuuta 2011 Päivä, jona Euroopan parlamentti on vahvistanut ensimmäisen käsittelyn kantansa: || 11. toukokuuta 2011 Päivä, jona muutettu ehdotus on toimitettu: || 11. toukokuuta 2011 SP (2011)5858 Päivä, jona neuvoston kanta on vahvistettu: || 13. joulukuuta 2011 2. Komission ehdotuksen tavoite Ehdotettu radiotaajuuspoliittinen ohjelma, joka perustuu SEUT-sopimuksen 114 artiklaan, vastaa parlamentin ja neuvoston puitedirektiivin 2002/21/EY, sellaisena kuin se on muutettuna direktiivillä 2009/140/EY, 8 a artiklan 3 kohdassa esittämään pyyntöön antaa lainsäädäntöehdotus monivuotisesta ohjelmasta, jossa asetetaan poliittiset suuntaviivat ja tavoitteet radiotaajuuksien käytön strategista suunnittelua ja yhdenmukaistamista varten. Ohjelma kuvastaa taajuuksien saatavuuden ja tehokkaan käytön merkitystä sähköisen viestinnän sisämarkkinoille ja muille EU-politiikan aloille, kuten liikenne, tutkimus, kaukokartoitus, navigointisatelliittijärjestelmät, ympäristönsuojelu ja ilmaston lämpenemisen torjunta. Ohjelma on osa komission laatimaa Euroopan digitaalistrategiaa ja se tukee älykkääseen, kestävään ja osallistavaan kasvuun tähtäävää Eurooppa 2020 -strategiaa, koska taajuudet ovat olennainen tekijä digitaalisen yhteiskunnan, nopeiden langattomien palvelujen, talouden elpymisen, korkealaatuisten työpaikkojen ja EU:n pitkän aikavälin kilpailukyvyn kannalta. Myös sisämarkkinoiden toimenpidepaketissa kehotetaan parlamenttia ja neuvostoa hyväksymään ehdotus viipymättä. Ohjelmalla luodaan prosessi, jossa määritellään, miten taajuuksilla voidaan edesauttaa EU:n tavoitteiden saavuttamista ja optimoida yhteiskunnalliset, taloudelliset ja ympäristöhyödyt. Se rakentuu EU:n sähköisen viestinnän sääntelyperiaatteille ja radiotaajuuspäätökselle N:o 676/2002/EY, ja siinä vahvistetaan periaatteet, joita on sovellettava kaikentyyppiseen taajuuksien käyttöön, asetetaan tavoitteet EU:n uusille toimille ja luetellaan käynnistettävät toimet. 3. Huomautukset neuvoston kannasta Neuvoston ensimmäisen käsittelyn kanta on tulosta kompromissista, joka saavutettiin neuvoston, Euroopan parlamentin ja komission epävirallisissa neuvotteluissa. Neuvottelut kulminoituivat epäviralliseen kolmikantakokoukseen 24. lokakuuta 2011 ja niiden tulokset vahvistettiin lainsäätäjien välisellä kirjeenvaihdolla. Kompromissi sisältää seuraavat asiat: · selkeä sitoumus saattaa päätökseen jo yhdenmukaistettujen taajuuksien, myös 800 MHz taajuusalueen, valtuutusprosessi 1. tammikuuta 2013 mennessä, · komission täytäntöönpanosäädöksiin perustuva vankka kartoitusmekanismi sekä selvät määräajat kyseisten säädösten antamiselle, · nimenomainen tavoite osoittaa kartoituksen perusteella vuoteen 2015 mennessä vähintään 1200 MHz:n edestä taajuuksia langattomalle laajakaistaviestinnälle, · sitoumus selvittää kapasiteettivaatimusten pohjalta tarve lisätaajuuksille langatonta laajakaistaa varten, · keinot, joilla voidaan taata kilpailu taajuuksien käytössä varsinkin sähköisen viestinnän palveluissa, · politiikka-aloitteiden laadinta taajuuksien yhteis- ja rinnakkaiskäyttöä varten, · pyrkimys tehostaa EU-koordinointia kansainvälisissä taajuusneuvotteluissa, · sitoumus laatia politiikka-aloitteita taajuusvaatimuksista muilla sisämarkkinoiden ja ja EU-politiikan osa-alueilla, kuten energiansäästö, maapallon havainnointi ja seuranta, väestönsuojelu ja pelastuspalvelu, langattomat mikrofonit ja ns. ”esineiden internet”. Komissio voi hyväksyä neuvoston kannan, koska se on saavutetun kompromissin mukainen ja pyytää parlamentilta vastaavaa hyväksyntää ilman tarkistuksia mahdollisimman nopeasti, kun otetaan huomioon asian tärkeys sekä päätösluonnoksessa asetetut tiukat määräajat ja päätöksen nopean täytäntöönpanon tarve. Komissio jätti 13. joulukuuta 2011 järjestetyn neuvoston kokouksen pöytäkirjaan myös kolme lausumaa (ks. jäljempänä), joissa selvennetään komission kantaa tiettyihin yksittäisiin asiakohtiin. 4. Päätelmät Komissio tukee neuvoston kantaa jäljempänä esitettyjen kolmen lausuman mukaisesti ja pyytää parlamenttia hyväksymään neuvoston kannan ilman tarkistuksia noudattaen 24. lokakuuta 2011 saavutettua kompromissia ja mahdollisimman nopeasti, jotta päätös saataisiin voimaan ilman viivytyksiä. 5. Komission yksipuoliset lausumat 13. joulukuuta 2011 järjestetyn neuvoston kokouksen pöytäkirjaan (1) Ehdotuksen 9 artiklan 2 kohtaan lisätty viittaus radiotaajuuspolitiikkaa käsittelevään ryhmään (RSPG): “Komissio toteaa, että 9 artiklan 2 kohdassa komission edellytetään ottavan mahdollisimman tarkasti huomioon radiotaajuuspolitiikkaa käsittelevän ryhmän näkemykset ennen kuin se hyväksyy kartoitusta koskevia täytäntöönpanosäädöksiä. Komissio katsoo, että täytäntöönpanosäädösten osalta ei ole olemassa muita menettelyä koskevia vaatimuksia kuin SEUT 291 artiklassa määrätyt. Komissio on itse perustanut radiotaajuuspolitiikkaa käsittelevän ryhmän hyödyntääkseen ryhmän neuvoja ja asiantuntemusta, ja komissio tekee näin myös jatkossa, koska ryhmällä on tärkeä neuvoa-antava rooli ja se antaa arvokkaan panoksen poliittisiin kysymyksiin, mutta ryhmän kuulemisesta päättää komissio katsoessaan sen tarpeelliseksi”. (2) Ehdotuksen 10 artiklan 1 kohta, kansainväliset neuvottelut: ”Komissio vahvistaa tulkitsevansa viittaukset ”jäsenvaltioiden toimivaltaan” viittauksiksi muuhun kuin Euroopan unionin toimivaltaan. Lisäksi se muistuttaa, että perussopimuksia sovelletaan kaikilta osiltaan, muun muassa SEUT 218 artiklan 9 kohtaa tapauksen mukaan.” (3) Täytäntöönpanosäädösten antamismenettely 13 artiklan 2 kohtaa varten: “Komissio korostaa, että on asetuksen (EY) N:o 182/2011 hengen ja kirjaimen vastaista vedota järjestelmällisesti 5 artiklan 4 kohdan toisen alakohdan b alakohtaan. Edellä mainittua säännöstä tulisi käyttää ainoastaan, mikäli ilmenee erityinen tarve poiketa periaatteesta, jonka mukaan komissio voi hyväksyä ehdotuksen täytäntöönpanosäädökseksi, jollei lausuntoa ei ole annettu. Kun otetaan huomioon, että kyseessä on poikkeus 5 artiklan 4 kohdassa määriteltyyn periaatteeseen, toisen alakohdan b alakohtaan vetoamista ei voida pitää puhtaasti lainsäätäjän harkintavallan käyttämisenä, vaan se on tulkittava rajoittavasti ja täten perusteltava.” * * *